Diari Oficial de la Generalitat Valenciana


Sumari del DOGV 4389, del 29-11-2002 (2002/13791)

Informació publica de l'alternativa tècnica per al desenrotllament del sector PP-28 del Pla General d'Ordenació Urbana de la Vila Joiosa.
-----------------------------------------------------------------------------------------------------------------------------------------

### Dades del document

Número de DOGV
:   4389

Data del DOGV
:   29-11-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/13857


Organisme emissor
:   Ajuntament de la Vila Joiosa

Tipus de document
:   Anunci

Informació publica de l'alternativa tècnica per al desenrotllament del sector PP-28 del Pla General d'Ordenació Urbana de la Vila Joiosa. [2002/F13037]
  
Per mitjà del present edicte, es fa públic que l'alcalde, en data 13 de novembre de 2002, amb el número 2.577, ha dictat la següent resolució que literalment expressa:
  
«... Vista la instància presentada per Rafael Francisco Vallcanera Bixquert, en nom i representació de la mercantil Infranostrum, SL, presentada amb el número de registre d'entrada 6272/2002, de 26 de juny, per mitjà de la qual s'adjunta alternativa tècnica per al desenrotllament de l'actuació integrada del sector PP-28 La Cala 2, del Pla General d'Ordenació Urbana, composta per memòria, pla parcial i projecte d'urbanització, d'este terme municipal, sol·licitant la seua tramitació i aprovació segons el que preveuen els articles 45 i 46 de la Llei Reguladora de l'Activitat Urbanística, així com l'adjudicació de la condició d'agent urbanitzador a la mercantil Infranostrum, SL, davall el règim d'adjudicació preferent establit en l'article 50 del mateix cos legal.
  
Atés el que s'establix en els articles 45 i 46 de la Llei Reguladora de l'Activitat Urbanística, així com aquells de general aplicació.
  
Atés que el Ple de la corporació del dia 1 d'agost de 2002 ha acordat sotmetre a informació pública la modificació puntual del Pla General d'Ordenació Urbana de la Vila Joiosa sobre determinacions prefixades per al sector PP-28 La Cala 2.
  
Resolc:
  
1. Sotmetre a informació pública l'alternativa tècnica per al desenrotllament del sector PP-28 La Cala 2, del Pla General d'Ordenació Urbana del terme municipal de la Vila Joiosa, presentada per la mercantil Infranostrum, per mitjà d'instància de 26 de juny de 2002, registrada amb el número 6272.
  
2. Remeteu avís previ a la publicació de l'anunci d'informació pública, amb el mateix contingut de l'edicte, als que consten en el cadastre com a titulars de drets afectats per l'actuació proposada.
  
3. El tràmit d'informació pública serà de 20 dies hàbils, que es computaran a partir de la publicació del corresponent anunci per mitjà d'edicte en un diari d'informació general editat a la Comunitat Valenciana i, posteriorment o simultàniament, en el Diari Oficial de la Generalitat Valenciana. Es podran presentar alternatives tècniques i al·legacions durant el dit període. Les proposicions juridicoeconòmiques es presentaran durant els cinc dies següents al venciment del termini anterior. Estos terminis quedaran prorrogats, per 20 dies hàbils addicionals, si durant els 10 primers d'informació pública alguna persona es comprometera a presentar una alternativa tècnica substancialment distinta a la inicial i prestara caució d'això. La pròrroga es farà constar en l'expedient, s'anunciarà en el tauler d'anuncis de l'ajuntament i es comunicarà als que, per desconéixer-la, presenten pliques prematurament.
  
4. Les alternatives tècniques es presentaran a la vista, amb la documentació expressada en els apartats a) i b) de l'article 32 de la Llei Reguladora de l'Activitat Urbanística, acompanyada, si és procedent, de projectes complementaris. Les proposicions juridicoeconòmiques s'han de presentar en plica tancada amb la documentació dels seus apartats c) i d), del mateix article.
  
5. L'acte d'obertura de pliques se celebrarà en la següent data hàbil a la conclusió del termini per a presentar-les, a les oficines de la Secretaria d'este ajuntament al carrer Major, número 14.
  
6. Totes les actuacions podran ser objecte de consulta i al·legació pels interessats durant els 10 dies següents al d'obertura de pliques. Els competidors, durant este període, podran associar-se unint les seues proposicions.
  
L'aprovació municipal del programa d'actuació integrada tindrà caràcter provisional fins a l'aprovació definitiva de la modificació puntual del Pla General d'Ordenació Urbana de la Vila Joiosa sobre determinacions prefixades per al sector PP-28 La Cala 2, per la Comissió Territorial d'Urbanisme d'Alacant, que es tramita simultàniament...».
  
Contra la present resolució no es pot interposar cap recurs administratiu ni jurisdiccional, al constituir un acte de tràmit que no decidix directament ni indirectament el fons de l'assumpte, no determina la impossibilitat de continuar el procediment i no produïx indefensió o perjuí irreparable a drets i interessos legítims.
  
El que faig públic a fi de donar compliment al requisit establit en l'article 46.3 de la Llei Reguladora de l'Activitat Urbanística.